لما دخلنا جنيف .. وخلال طريقنا للفندق .. كان الخوي يطلب أن أقرأ له .. وأنا زي ما قلت لكم , كنت شاك في الفندق .. لكن كنت أغامر واقول له : ماراح اقرأ لك شئ المره هذي , لان الفندق هذا يعتبر مفاجئة الرحله .. وأكتفي بذلك .. وفي الطريق بدأنا نطلع عن نطاق العمران .. وبدأت تختلف علينا المدينه .. وصار الخوي يلحّ علي اني اقرأ له شوي عن الفندق .. وفي كل مره تكون اجابتي أكثر دبلوماسيه … بعدين صرت أضمّن له في الاجابه نوع من الرموز التي توحي بالسلبيه .. في الاخير صرت اقول له : على الله .. ولا أزيد على ذلك .. يعني كنت آخذه بالتدريج في مسار هابط .. فـ اذا كان الوضع مو في مصلحتي .. اكون بذلك قد امتصّيت شئ من الصدمه .. وان كان الوضع تمام .. اكون قد صدقت لما قلت له انها مفاجئه .. يعني استخدمت عليه فن من فنون المفاوضات ومعالجة الأزمات